Diari Oficial de la Generalitat Valenciana


Sumari del DOGV 7746, del 22-03-2016 (2016/1846)

RESOLUCIÓ de 8 de març de 2016, del director general d'Administració Local per la qual es publica la modificació dels Estatuts de la Mancomunitat de Serveis Socials de la Marina Alta.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   7746

Data del DOGV
:   22-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1846


Data del document
:   08-03-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 8 de març de 2016, del director general d'Administració Local per la qual es publica la modificació dels Estatuts de la Mancomunitat de Serveis Socials de la Marina Alta. [2016/1846]  
La Mancomunitat de Serveis Socials de la Marina Alta, mitjançant un acord del Ple adoptat per majoria absoluta de vots en sessió de 19 de novembre de 2015, va decidir procedir a la modificació dels seus estatuts a fi d'incorporar-hi l'adhesió a la mancomunitat del municipi d'Ondara.  
D'acord amb el que disposa l'article 25 dels estatuts de la mancomunitat, l'adhesió d'un nou membre no té la naturalesa de modificació constitutiva de la mancomunitat, per la qual cosa el procediment per a la seua tramitació i aprovació definitiva serà l'establit en l'article 95.3 de la Llei de règim local de la Comunitat Valenciana.  
  
La modificació corresponent a l'adhesió del municipi d'Ondara, afecta l'article 1, a què s'incorpora el municipi d'Ondara, i es publica la nova redacció de l'article modificat.  
Perquè l'adaptació adquirisca eficàcia cal publicar-la en el Diari Oficial de la Comunitat Valenciana, d'acord amb el que disposa l'apartat 4 de l'article 93 de la Llei de Règim Local de la Comunitat Valenciana  
Remesos l'expedient tramitat i els Estatuts aprovats a aquesta Direcció General d'Administració Local, no s'hi adverteix cap infracció de l'ordenament jurídic.  
Per tot això, d'acord amb la legislació esmentada i, concretament, amb l'article 93 de la Llei 8/2010, de 23 de juny, de la Generalitat, de Règim Local de la Comunitat Valenciana, i d'acord amb el que disposa l'article 17 del Decret 151/2015, del Consell, pel qual s'aprova el Reglament orgànic i funcional de la Presidència de la Generalitat, resolc:  
  
Article únic  
Publicar en el Diari Oficial de la Comunitat Valenciana el text de l'article dels Estatuts de la Mancomunitat de Serveis Socials de la Marina Alta, modificat per acord plenari d'aquesta, que es transcriu a continuació com a annex, en haver-se acreditat en l'expedient la legalitat de les actuacions, així com inscriure l'esmentada modificació en el Registre d'Entitats Locals de la Comunitat Valenciana.  
Contra aquesta resolució podrà interposar-se un recurs d'alçada davant de la Secretaria Autonòmica de Presidència, en el termini d'un mes de conformitat amb els articles 107 i 114 de la Llei 30/1992 de Règim Jurídic de les Administracions Públiques i Procediment Administratiu Comú. Transcorregut el dit termini sense haver-se interposat el recurs, la resolució serà ferma a tots els efectes.  
Tot això, sense perjudici, que els interessats puguen exercitar qualsevol altre recurs que per al seu dret estimen oportú.   
  
València, 8 de març de 2016.- El director general d'Administració Local: Antoni Such Botella.  
  
  
ANNEX  
Modificació dels Estatuts de la Mancomunitat   
de Serveis Socials de la Marina Alta  
  
- Modificació de l'article 1:  
  
Article 1. Municipis que integren la Mancomunitat  
1. Els municipis d'Alcalalí, Beniarbeig, Benidoleig, Benigembla, Benimeli, Castell de Castells, Xaló, Llíber, Murla, Orba, Parcent, Pedreguer, els Poblets, el Ràfol d'Almunia, Sagra, Sanet y Negrals, Senija, Tormos, la Vall de Laguar, el Verger, i Ondara, d'acord amb l'ordenament jurídic vigent, acorden constituir-se en mancomunitat voluntària de municipis per a la prestació de serveis que més avant s'arrepleguen en els presents estatuts.  
2. La Mancomunitat tindrà personalitat i capacitat jurídica per al compliment dels seus fins específics.